નઘરોળ તંત્રના કારણે બસનાં સમયપત્રક જ લાંબા સમયથી અસ્તવ્યસ્ત થઇ ગયાં છે. દરમ્યાન તંત્રએ એવો દાવો કર્યો છે કે સંસ્થાની ૮૦૦ બસનું સુવ્યવસ્થિત શેડ્યૂલ છેલ્લા આઠ-દસ દિવસથી તૈયાર કરાઇ રહ્યું છે, જે એકાદ મહિનામાં તૈયાર થઇ જશે. ત્યારબાદ એએમટીએસના તમામ બસ ટર્મિનસ ઉપરાંત ઇસ્કોન, ઘુમા, બોપલ, ચાંદખેડા, સરખેજ, ઇન્કમટેક્સ, બુટભવાની અને વેજલપુર સહિતનાં ૧પ૦ જેટલાં મહત્ત્વનાં બસ સ્ટેન્ડ પર ઉતારુઓ માટે સમયપત્રક લખાશે. આમ, આગામી દિવસોમાં ઉતારુઓને સુનિશ્ચિત સમય સાથે બસની સુવિધાનો લાભ મળશે.